ધારાસભાનો દાખલો લઈએ. છેલ્લા ઘણા સમયથી સંસદમાં કાયદો પસાર કરતી વખતે ચર્ચાની પ્રણાલી ખતમ થઈ રહી છે. એવું લાગે છે કે જાણે કે તેનું અસ્તિત્વ જ નથી. હમણાં પૂરું થયેલું સંસદનું શિયાળુ સત્ર માંડ 15 દિવસ ચાલ્યું, તેમાં મહત્વના કાયદાઓ પર ચર્ચા ન થઈ. મુસ્લિમ વુમન ( પ્રોટેકશન ઓફ રાઈટ્સ ઓન મેરેજ) એક્ટ, 2017 ઝડપથી પસાર કરી દેવાયો અને હવે તે રાજ્યસભામાં છે. સંસદનું આવું વલણ હવે જાણે કે નિયમ બનતું જાય છે. પ્રજાના પૈસે સંસદમાં પહોંચી મહત્વના મુદ્દે પણ પ્રતિનિધિઓ મંથન કરતાં નથી, ત્યારે આવી સંસ્થાનો મતલબ શું એવો પ્રશ્નાર્થ થાય.